laion/Wikipedia-Exotic huggingface dataset:
ლაზების ელინიზაცია

ლაზი ხალხის ელინიზაცია — სხვადასხვა ფაქტორების შედეგად, ლაზი ხალხის კულტურული ასიმილაცია და ინტეგრაცია ბერძნულ სოციუმში. ბერძნული კულტურის, რელიგიის და ასევე ბერძნული ენის გავრცელებას ელინიზაცია ეწოდება. კონსტანტინოპოლის დაცემის შემდეგ, კონსტანტინოპოლის-ბერძნული საპატრიარქო არ გაუქმებულა. ოსმალეთის იმპერიამ ბერძნულ ეკლესიას გარკვეული ძალაუფლება და ავტონომიური მილეტის სტატუსი მიანიჭა. კონსტანტინოპოლის პატრიარქი მართლმადიდებელი ხალხის უპირობო რელიგიური მმართველი გახდა. არა მხოლოდ ბრწყინვალე პორტა (ოსმალეთის მთავრობა), არამედ კონსტანტინოპოლის პატრიარქიც, ოფიციალურად არ აღიარებდა არცერთ სხვა მართლმადიდებელ ეთნიკურ ჯგუფს, გარდა ბერძნებისა და აქედან გამომდინარე, ყველა მართლმადიდებელი ხალხი: ბულგარელები, სერბები, ალბანელები, ვლახები, მოლდოველები, ხორვატები, სირიელები, მართლმადიდებელი არაბები, ქართველები და ლაზები საბერძნეთის საპატრიარქოს იურიდიქციაში მოექცა. იურიდიქცია არა მხოლოდ რელიგიურ, არამედ სეკულარულ მნიშვნელობასაც იძენდა. ბერძნულმა საპატრიარქომ სრული კონტროლი დაამყარა, სხვა მართლმადიდებელი ხალხების სკოლებსა და წიგნებზე. ყოველი ეს ფაქტორი, ოსმალეთის იმპერიაში ბერძნული ენის როლს უფრო ზრდიდა და ის მეცნიერების, ეკონომიკის და რელიგიურ სფეროების ენად რჩებოდა. ოსმალეთის იმპერიის მიერ, ტრაპიზონის იმპერიის, ხოლო შემდგომ ლაზეთის დაპყრობის შედეგად, ადგილობრივი მართლმადიდებელი მოსახლეობა საბერძნეთის საპატრიარქოს დაემორჩილა. კონსტანტინოპოლის საპატრიარქოს დადგენილებით ბერძენ მღვდელმსახურებს უპირობო ძალაუფლება მიენიჭათ. მღვდელმსახური არა მხოლოდ საეკლესიო პირი, არამედ მოსამართლის ფუნქციასაც ითვისებდა. როგორც ცნობილია, ლაზები ტრაპიზონის ვილაიეთში უმრავლესობას წარმოადგენდნენ. ადგილობრივი მოსახლეობის მნიშვნელოვანი ნაწილი ოსმალური ისლამიზაციის პოლიტიკის მსხვერპლი გახდა და ისლამი მიიღო, ხოლო მეორე ნაწილი მართლმადიდებელი დარჩა და ბერძნულ ეკლესიას დაევქმევდებარა, აქედან გამომდინარე ადგილობრივი ლაზები თანდათან ბერძნები ხდებოდნენ, რადგან მათ ბერძნული სახელის და გვარის მიღება, ასევე ლოცვების ბერძნულ ენაზე მოსმენა უწევდათ. ლაზური ენა იკრძალებოდა ოჯახში სალაპარაკოდაც კი, რადგან ის ურჯულოთა ენად ითვლებოდა. ლაზების ის ნაწილი, რომლებიც კონსტანტინოპოლის საპატრიარქოს დაექვემდებარა, თანდათან კარგავდა საკუთარ ენასა და თვითიდენტობას. მოგვიანებით ქრისტიანი ლაზების უმრავლესობას პონტოელი ბერძნები ეწოდა. „ქართველი მართლმადიდებლების გაბერძნება ოსმალეთში“[მკვდარი ბმული]
მერიის საჯარო სკოლა

სოფელ მერიის საჯარო სკოლა — სკოლა ოზურგეთის მუნიციპალიტეტის სოფელ მერიაში. XIX საუკუნეში სოფლები ხვარბეთი, გოგორეთი და ახალსაყდარი (თხინვალი) ხვარბეთის სასოფლო საზოგადოებაში იყვნენ გაერთიანებული. ხვარბეთის სასოფლო საზოგადოების ცენტრში, სოფელ გოგორეთში სასწავლებელი 1883 წელს გაიხსნა. სკოლა ერთკლასიანი იყო, 75 ვაჟ მოსწავლეზე გათვლილი. სკოლით სარგებლობდა აგრეთვე კონჭკათის მოსახლეობა. 1890-93 წლებში სკოლა ორკლასიანად გადაკეთდა. 1903 წელს სკოლაში გოგონათა განყოფილებაც გაიხსნა, ამ დროისთვის აქ უკვე 200 ვაჟი და 50 გოგონა სწავლობდა. 1920-იან წლებში მოსახლეობა ძირითადად სოფელ გოგორეთიდან და ნაწილობრივ ხვარბეთიდან დაბლობში (მერეში) გადასახლდა. 1930-იანი წლების დასაწყისისთვის მერიაში მოსახლეობის რაოდენობამ გოგორეთისა და ხვარბეთის მოსახლეობის რაოდენობას გადააჭარბა და სოფლის სკოლაც იქ გადავიდა. ისიდორე დოლიძე — იურისტი, სამართლის ისტორიკოსი მერიის საჯარო სკოლა Facebook-ზე გურიის სკოლების ისტორია ↑ სასოფლო საზოგადოებები გურიაში ↑ Кавказский календарь; თბილისი, 1890 წელი, ჩანაწერი გვ. 129 (457) ↑ ცნობის ფურცელი: ყოველდღიური გაზეთი. თბილისი, 1901. 7 დეკემბერი, N1663, გვ.4 ↑ ცნობის ფურცელი : ყოველდღიური გაზეთი. ტფილისი, 1903. 16 აპრილი N 2123, გვ. 3
ჰათიმ ალ-ტაი

ჰათიმ ალ-ტაი ან ჰათემ ტაი (გ. დაახლოებით 578) — ისლამამდელი არაბი პოეტი ტაის ტომისა. სახელი გაითქვა გულუხვობითა და ხელგაშლილობით, რაც მისი ლექსების მთავარი თემაც არის. მასზე შეიქმნა უამრავი ლეგენდა, რომლებიც შესულია როგორც არაბთა, ისე სხვა მუსლიმანური ხალხთა ზღაპრებისა და არაკების კრებულებში. ფურცელაძე ნ., ქართული საბჭოთა ენციკლოპედია, ტ. 11, თბ., 1987. — გვ. 588.
კუნძული (2006 წლის ფილმი)

„კუნძული“ (რუს. Остров) — 2006 წლის რუსული მხატვრული ფილმი, რომლის რეჟიროსია პაველ ლუნგინი, სცენარი ეკუთვნის დიმიტრი სობოლევს, ხოლო მთავარ როლს ასრულებს პეტრე მამონოვი. ფილმში მოთხრობილია გამოგონილი რუსი მართლმადიდებელი ბერის ისტორია. „კუნძული“ ნაჩვენები იქნა ვენეციის კინოფესტივალზე. 2007 წელს ფილმს გადაეცა „ნიკას“ 6 და „ოქროს არწივის“ 6 ჯილდო. გადაღებულია ნახევარკუნძულზე, სოფელ რაბოჩეოსტროვსკში, თეთრი ზღვის სანაპიროზე, კარელიაში. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი მოგვითხრობს ერთ ბერზე, რომელიც მეორე მსოფლიო ომის დროს, ბორანზე მუშაობდა ცეცხლფარეშად. გერმანელები მას აიძულებენ ესროლოს თავის მეგობარს. ბორანს გერმანელები ააფეთქებენ და მამა ანატოლი კუნძულზე გაირიყება, სადაც მონასტერია. ბერებმა მონასტერში შეიფარეს და მოუარეს. იგი ბერად აღკვეცეს და სახელად ანატოლი დაარქვეს. ბერი ანატოლი აღასრულებს სასწაულებს, კურნავს, ეშმაკებს სდევნის, ჭვრეტს. მამა ანატოლი გაიგებს, მკვლელობა რომ არ ჩაუდენია.  ანატოლის დღეები დასასრულს უახლოვდება. სიკვდილის წინ მამა იობს სთხოვს კუბო მიუტანოს. თეთრი კვართით შეიმოსა, ჩაწვა კუბოში, დახუჭა თვალები და სული მიაბარა ღმერთს. ფილმი სინანულზეა, რომელიც ბერ ანატოლის ღმერთთან მისვლაში ეხმარება. ოფიციალური საიტი (რუსული) „კუნძული“ — კინოფილმების ინტერნეტ-მონაცემთა ბაზა (ინგლისური) Ostrov - synopsis and two opinions: positive დაარქივებული 2008-03-07 საიტზე Wayback Machine. and negative დაარქივებული 2007-03-12 საიტზე Wayback Machine. (რუსული) ტრეილერი და სკრინშოტები „კუნძული“ — Rotten Tomatoes ↑ 1.0 1.1 Фильм – ОСТРОВ. kinobusiness.com. ციტირების თარიღი: 2017-10-27. ↑ «Остров». Фильм-событие. Фильм-проповедь ("The Island" - Film-event. Film-sermon), Russian Patriarchy website, 2006-10-25, accessed 2008-03-17. (რუსული)
ტრაპიზონის ალყა (1282)

ტრაპიზონის ალყა — 1282 წლის აპრილში, იმერეთის მეფის, დავით VI ნარინის მეთაურობით, ტრაპიზონის იმპერიის წინააღმდეგ გამართული ექსპედიციის ფარგლებში, ამავე სახელით ცნობილი, ტრაპიზონის დედაქალაქის ალყაში მოქცევის წარუმატებელი მცდელობა. მე-13 საუკუნის მეორე ნახევარში, როდესაც საქართველოს პოლიტიკური მთლიანობა დაირღვა და სახელმწიფო ორ სამეფოდ გაიყო, ქართული გავლენა ტრაპიზონის სამეფოში კლებას იწყებს და ტრაპიზონის მმართველი წრეების ცალკე ჯგუფებში თავს იჩენს პრო-ბიზანტიური ტენდენციები. ამას შედეგად მოჰყვა ბრძოლა პოლიტიკური ჰეგემონიისათვის ტრაპიზონის სამეფოში ქართულ და ბიზანტიურ პარტიებს შორის, რაც წლები გაგრძელდა. 1281 წელს ტრაპიზონში მოხდა გადატრიალება, ორგანიზებული ქართული პარტიის მიერ. მეფე იოანე II, რომელიც სიძე გახდა ბიზანტიელ პალეოლოგთა სამეფო სახლისა, მეფობიდანა გადააყენეს და დაატყვევეს კიდეც. შემდეგ იგი თუმცა განათავისუფლეს პატიმრობიდან, მაგრამ ტრაპიზონში დარჩენის ნება აღარ მისცეს და გადაყენებული მეფე გაემგზავრა კონსტანტინოპოლში. 1284 წელს, იოანეს ტრაპიზონში არყოფნის პერიოდში, მისმა ნათესავმა, საქართველოს მეფე დავით VI ნარინმა სცადა აღედგინა საქართველოს გავლენა იმპერიაში და ალყა შემოარტყა დედაქალაქს. ალყის წარუმატებლობის შემდეგ ქართველთა არმიამ დაიკავა იმპერიის რამდენიმე პროვინცია, მათ შორის ისტორიული ჭანეთი და იოანეს დას თეოდორას, მანუელ I-ისა და მისი მეორე ცოლის რუსუდის შვილს, დაეხმარა ხელისუფლების ხელში ჩაგდებაში, თუმცა მალევე 1285 წელს იოანე II დაბრუნნდა იმპერიაში და ხელისუფლება დაიბრუნა, ხოლო დედოფალმა თეოდორამ საქართველოს შეაფარა თავი. „ჭანეთ-ლაზეთის ისტორიის გამო“ დაარქივებული 2018-09-04 საიტზე Wayback Machine. , პავლე ინგოროყვა.
ვულფსიგ I

ვულფსიგ I (ინგლ. Wulfsige I) — შუა საუკუნეების შერბორნის ეპისკოპოსი. თანამდებობაზე დაინიშნა 879-889 წლებს შორის. გარდაიცვალა 890-იანებში; ყველაზე ადრეული თარიღია 890-896 წლებს შორის, ხოლო უგვიანესი — 900. (1996) Handbook of British Chronology, Third revised, Cambridge: Cambridge University Press. ISBN 0-521-56350-X.  ვულფსიგი დაარქივებული 2018-04-23 საიტზე Wayback Machine. Prosopography of Anglo-Saxon England-ზე ↑ Fryde, et al. Handbook of British Chronology p. 222
ჩობან ნოინი

ჩობანი (დაახ. 1262 — ნოემბერი,1327) — ჰულაგუიანთა სახელმწიფოს გავლენიანი ემირი და დიდი ხნის განმავლობაში არაოფიციალური მმართველი. ჩობანოიდების დინასტიის დამფუძნებელი. ჩობანი ქეღათუ ყაენის ერთ-ერთი აქტიური მხარდამჭერი იყო. 1295 წელს, ბაიდუ ყაენის მიერ ქეღათუს მკვლელობისა და ილხანატის ხელში ჩაგდების შემდეგ, ჩობანი აქტიურად ეხმარებოდა ყაზან ყაენს მმართველობის მოპოვებაში. სირიაში მამლუქთა წინააღმდეგ გამართულ ბრძოლებში, რომელსაც ყუთლუ შაჰი მეთაურობდა, ჩობანს მნიშვნელოვანი სამხედრო მეთაურის პოზიცია ეკავა. ილხანატის ლაშქარმა ამ ბრძოლებში წარმატება ვერ მოიპოვა, 1303 წელს მარჯ ალ-საფარის ბრძოლაში დამარცხების შემდეგ ყუთლუ შაჰსა და ჩობანს ყაზანის მრისხანება დაატყდათ თავს, თუმცა მათ არმიაში პოზიციები შეინარჩუნეს. 1304 წელს ყაზან ყაენის გარდაცვალების შემდეგ ჰულაგუიანთა ილხანის ტახტი მისმა ძმამ ოლჯაითუ ყაენმა დაიკავა. ოლჯაითუს კარზე ჩობანი კიდევ უფრო დაწინაურდა და ერთ-ერთ ყველაზე გავლენიან ფიგურად იქცა. 1306 წელს ჩობანმა ცოლად ოლჯაითუს ქალიშვილი დულანდი ხათუნი შეირთო. 1307 წელს გილანის სამხედრო კამპანიის დროს, ყუთლუ შაჰის გარდაცვალების შემდეგ, ჩობანმა ულუსის ემირის პოსტი დაიკავა. 1316-1327 წლებში ოლჯაითუ ყაენის გარდაცვალების შემდეგ, აბუ საიდის სრულწლოვანებამდე თავის ვაჟიშვილებთან ერთად მართავდა ილხანატს. Melville С.. Čobān. Encyclopædia Iranica. დაარქივებულია ორიგინალიდან — 2013-01-30. ციტირების თარიღი: 2012-12-11.
ლეილა მესხი

ლეილა მესხი შეიძლება იყოს ერთ-ერთ შემდეგ პიროვნებათაგან: ლეილა მესხი — ქართველი ჩოგბურთელი. ლეილა მესხი — ქართველი მწერალი.
ტრომბონი

ტრომბონი — სიმფონიური ორკესტრის ლითონის ჩასაბერთა ჯგუფის საკრავი. ცნობილია XVI სუკუნიდან. აქვს მოძრავი კულისა, რომლითაც კიდევ უფრო გრძელდება მისი ისედაც გრძელი მილი. ცილინდრულია, ორჯერ მოღუნული სხვადასხვა მიმართულებით, ბოლოში გაფართოებული ყელით. ჰაერი ჩაიბერება მუნდშტუკიდან. ძირითადად საორკესტრო საკრავია, თუმცა აქვს სოლო პარტიებიც, ვინაიდან არის დიდი ტექნიკური შესაძლებლობებისა და კაშკაშა მბრწყინავი ტემბრის მქონე საკრავი. აქვს სურდინა, რომელსაც ტრომბონის ყელბუკში დებენ, რათა ხმოვანება უფრო რბილი, მოგუდული გახდეს. შეგიძლიათ იხილოთ მედიაფაილები თემაზე „ტრომბონი“ ვიკისაწყობში. ტრომბონი ენციკლოპედიურ ლექსიკონში ტრომბონის ისტორია ტრომბონის საერთაშორისო ასოციაცია
ჰაიდარ ალი

ჰაიდარ ალი (დ. 1722 — გ. 7 დეკემბერი, 1782, ჩიტურის ახლოს, კარნატაკა) — მაისურის სახელმწიფოს გამგებელი, ინგლისელი დამპყრობლების წინააღმდეგ მოძრაობის ორგანიზატორი სამხრეთ ინდოეთში. ჩაატარა არმიის რეორგანიზაცია: გააუქმა ჯაგირების სისტემა, ჯარისკაცებისათვის შემოიღო ხელფასი, რომელსაც ხაზინა იხდიდა, შექმნა ევროპის ყაიდაზე გაწვრთნილი ქვეითი ნაწილები, გააძლიერა არტილერია. 1761–1764 წლებში მნიშვნელოვნად გააფართოვა მაისურის სამფლობელოები. მოიგერია მარათების რამდენიმე თავდასხმა. 1780 დადო მათთან კავშირი, რომლის მიზანი იყო ინგლისელების ბატონობის მოსპობა ინდოეთში. ინგლის-მაისურის II ომში (1780–1784) ჰაიდარ ალიმ ინგლისელებს წაართვა თითქმის მთელი კარნატიკი, მაგრამ 1781 რამდენიმე დამარცხება განიცადა, რამაც ინგლისელებს საშუალება მისცა მაისურისათვის ჩამოეშორებინა მოკავშირეები. ჰაიდარ ალი მარტო იბრძოდა. დაიღუპა ომში. ქართული საბჭოთა ენციკლოპედია, ტ. 11, თბ., 1987. — გვ. 589.
გიორგი კორნაპელი

გიორგი კორნაპელი (ნამდვილი გვარი კაპანაძე; დ. 23 იანვარი, 1932 — გ. 7 აპრილი, 1997) — ქართველი პოეტი და მწერალი. დაიბადა 1932 წლის 23 იანვარს, ზესტაფონში, სოფელ პირველ სვირში. 1950 წელს დაამთავრა საშუალო სკოლა, 1957 წელს — ქუთაისის სასოფლო-სამეურნეო ინსტიტუტი. გამოცემული აქვს ლექსების კრებული „ლურჯი სათიბი“, აგრეთვე წიგნები: „გაზაფხულის ზარები“, „ზღვის ტაძარი“, „ჟამი სინათლისა“, „მარადიული პაემანი“ და სხვა. გიორგი კაპანაძის პოეტური აზროვნება გამოირჩევა ფანტაზიით და მეტაფორულობით. გარდაიცვალა 1997 წლის 7 აპრილს. დაკრძალეს მშობლიურ სოფელში, არა სასაფლაოზე, არამედ, ანდერძისამებრ, ე.წ. კორნაპის სერზე. გიორგი კორნაპელის ბიოგრაფია[მკვდარი ბმული] გიორგი კორნაპელი — ბურუსი ↑ „რადგან სამოთხის დახატვა ვცადე, ამოვსებულის მზით და ჩიტებით“. sviri.ge. ციტირების თარიღი: 6 თებერვალი, 2018.[მკვდარი ბმული]
ესპანეთის პრიმერა დივიზიონი 2017-2018

ესპანეთის პრიმერა დივიზიონი 2017-2018 — ესპანეთის პრიმერა დივიზიონის 87-ე გათამაშება. ჩემპიონატი დაიწყო 2017 წლის 18 აგვისტოს „ლეგანესისა“ და „ალავესის“ მატჩით, ხოლო დასრულდა 2018 წლის 20 მაისს. ↑ Primera Division Soccerway. ↑ Calendar.
Toyota Prius C

Toyota Prius C (c აღნიშნავს „ქალაქს“), იაპონიაში Toyota Aqua (aqua ლათინურად „წყალი“) — სრული ჰიბრიდული ბენზინ-ელექტრო სუბკომპაქტური ჰეჩბეკი, რომელსაც აწარმოებს და ყიდის კომპანია Toyota Motor Corporation-ი. Prius c არის Prius-ის ოჯახის მესამე წევრი და აერთიანებს Yaris-ის ზომის მანქანის მახასიათებლებსა და ჰიბრიდულ სისტემას. Prius c-ს უფრო დაბალი ფასი აქვს, ვიდრე ჩვეულებრივ Prius-ს და როგორც აშშ-ის გარემოს დაცვის სააგენტოს ტესტებმა აჩვენა, წვის მხრივ არის გაცილებით ეკონომიური. სააგენტომ Prius C აღიარა 2012 წლის ყველაზე ეფექტიან კომპაქტურ მანქანად წვის მხრივ, თუ არ ჩავთვლით სრულ ელექტრომობილებს. Aqua-ს საწარმოო ვერსია 2011 წელს, ტოკიოს მოტორ-შოუზე წარმოადგინეს; Prius c-ს საწარმოო ვერსია კი 2012 წლის იანვარში, დეტროიტის ჩრდილოეთ ამერიკის საერთაშორისო ავტოშოუზე. Aqua იაპონიაში 2011 წლის დეკემბერში გაეშვა და მისი ფასი 1,69 მილიონ იენას (21 700$) შეადგენდა. აზიის რამდენიმე ბაზარზე გაყიდვები 2012 წლის იანვრარში დაიწყო. აშშ-სა და კანადაში Prius c 2012 წლის მარტში გამოჩნდა, ახალ ზელანდიასა და ავსტრალიაში კი აპრილში. სახელი Aqua მიიჩნევა ყველაზე წარმატებულ იაპონურ ბრენდად ბოლო 20 წლის განმავლობაში. 2017 წლის იანვრის მონაცემებით, Aqua/Prius c არის Toyota Motor Corporation-ის მიერ წარმოებული მეორე ყველაზე გაყიდვადი ჰიბრიდი ჩვეულებრივი Prius-ის შემდეგ; მსოფლიოში გაყიდული იყო 1,380,100 ერთეული. ამავე პერიოდის მონაცემებით, ბაზრის ლიდერია იაპონია, 1,154,500 გაყიდული ერთეულით. ზედიზედ სამი წლის განმავლობაში, 2013-2015 წლებში, Aqua ყველაზე გაყიდვადი ახალი მანქანა იყო იაპონიაში. Toyota Prius C-ის კონცეპტუალური მანქანა 2011 წელს, დეტროიტში, ჩრდილოეთ ამერიკის საერთაშორისო ავტოშოუზე წარმოადგინეს. როგორც Toyota-მ განმარტა, Prius c-ში „c“ აღნიშნავს „ქალაქს“ — ჩვეულებრივ Prius-ზე უფრო პატარა მანქანა, რომელიც გათვლილია ახალგაზრდა, დაუოჯახებელ მყიდველებზე, რომელთაც ბევრი სივრცე არ სჭირდებათ. 2011 წელს, ტოკიოს მოტორ-შოუზე, Toyota Aqua-ს საწარმოო ვერსიასთან ერთად, ავტომწარმოებელმა ასევე წარმოადგინა Aqua-ს ორი სხვა კონცეპტი — Aqua Kiriri და Aqua Piriri ვერსიები. Toyota Prius C global site
პოლარული ცულთავა

პოლარული ცულთავა, პოლარული ცულნისკარტა ან უბრალოდ ცულთავა (ლათ. Fratercula arctica) — ზღვის ფრინველი ალკისებრთა ოჯახისა. გავრცელებულია ატლანტისა და ჩრდილოეთის ყინულოვანი ოკეანის სანაპიროებზე. ბუდობს სოროებში, ჩიტების კოლონიებში. იკვებება თევზით, ძირითადად მექვიშიებით. Козлова Е.В. Птицы СССР. Ржанкообразные. Подотряд чистиковые. — М. — С. 100-109. A. Boag и M. Alexander. The puffin. — 1995. — С. 44-65. (англ.) В. Е. Соколов и др. Жизнь животных. Птицы / под ред. В. Д. Ильичева, И. В. Михеева. — 2-е изд. — М.: Просвещение, 1986. — Т. 6. — 527 с. — 300 000 экз. ↑ 1.0 1.1 puffin — ინგლისურ-ქართული ბიოლოგიური ლექსიკონი. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 86.
ხაშურის იოანე ნათლისმცემლის საკათედრო ტაძარი

ხაშურის იოანე ნათლისმცემლის სახელობის საკათედრო ტაძარი — მდებარეობს ხაშურის მუნიციპალიტეტის ადმინისტრაციულ ცენტრში, ქალაქ ხაშურში. იგი სურამისა და ხაშურის ეპარქიის საკათედრო ტაძარია. ხაშურის იოანე ნათლისმცემლის სახელობის ტაძრის ამჟამინდელი ნაგებობა 2011 წელს, ბზობის დღესასწაულზე იკურთხა. თუმცა ამავე ადგილას იდგა არქიტექტურული ძეგლი, რომელიც აშენებული იყო 1911 წელს. ძველი ეკლესიაც ჯვარ-გუმბათოვანი ნაგებობა იყო, აგურით ნაშენი. როგორც ამჟამინდელი საამშენებლო წარწერა გვამცნობს 1904-1911 წლებში აშენებული იოანე ნათლისმცემლის სახელობის ტაძარი ვალერი გელაშვილმა ააშენა. 2003 წლიდან საკათედრო ტაძრის წინამძღვარია დეკანოზი ალექსი ახალკაცი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 419. ხაშურის იოანე ნათლისმცემლის სახელობის საკათედრო ტაძარი
აჰმეთ ჰაქანი

აჰმეთ ჰაქან ჯოშქუნი (თურქ. Ahmet Hakan Coşkun; დ. 11 აგვისტო, 1967, სორგუნი, იოზგათი, თურქეთი) — თურქი ჟურნალისტი და წამყვანი. დღეისთვის მუშაობს გაზეთ Hürriyet-ში, CNN Türk-სა და Kanal D-ში. აჰმეთ ჰაქანი 1967 წლის 11 აგვისტოს, იოზგათის სორგუნის რაიონში დაიბადა. მამამისის სამსახურის გამო, ჰაქანი ანატოლიის სხვადასხვა ქალაქები მოიარა. ბავშვობა აღრის, ამასიის, ჩანაქკალესა და ბალიქესირის პროვინციებში გაატარა. დაამთავრა იმამ ჰათიფის ლიცეუმი. გარკვეული დრო სწავლობდა ულუდაღის უნივერსიტეტის თეოლოგიის ფაკულტეტზე. შემდეგ კი სწავლა სტამბოლში გააგრძელა. გარკვეული დრო იყო გაზეთ „ბუიუქჩექმეჯე ჰიურბაქიშ“-ის გამოცემის და ახალი ამბების ხელმძღვანელი. უნივერსიტეტში სწავლის დროს დაწერა რამდენიმე ნაწარმოები, საიდანაც რამდენიმე „იედი იქლიმი“-ს ჟურნალში დაიბეჭდა. 1993-1994 წლებში, როგორც ჟურნალისტი ტელეარხ TGRT-ში მუშაობდა, სადაც პროგრამა „იანქი“-ს (თურქ. Yankı) ჯგუფში მუშაობდა. Kanal 7-ის დაფუძნებისას, ჰაქანმა არხის გენერალურ დირექტორთან კავშირი დაამყარა და არხის პერსონალის შემადგენლობაში შევიდა. გარკვეული დრო არხის ჟურნალისტად მუშაობის შემდეგ, 1995-2003 წლებში, Kanal 7 ახალი ამბების სააგენტოს ხელმძღვანელად და სპიკერად იმუშავა. 2004 წელს, Kanal 7-თან უთანხმოების გამო, დატოვა არხი. საგაზეთო კუთხის მწერლობა პირველად გაზეთ „Yeni Şafak“ დაიწყო. შემდეგ მუშაობდა გაზეთ Sabah-ში, ხოლო ამჟამად მუშაობს გაზეთ Hürriyet-ში. ტელეარხ CNN Türk-ზე გადაცემა „ნეიტრალური მხარე“-ის (თურქ. Tarafsız Bölge) წამყვანია. 2017 წლის 16 იანვრიდან, ტელეარხ Kanal D ახალი ამბების წამყვანი და არხის ახალი ამბების სააგენტოს ხელმძღვანელია. 1993–1994: TGRT 1994–2004: Kanal 7 2005–დღემდე: CNN Türk 2017–დღემდე: Kanal D ნარკვევი 1997: „სამოქალაქო, აუტანელი გული“ (Sivil, Dayanılmaz Bir Yürek) კრებული „მეჰმეთ ეიმური: ბანდები, მაფია და პოლიტიკა“ (Mehmet Eymür: Çeteler, Mafya ve Siyaset) „დენიზ ბაიქალი: რესპუბლიკური პარტია და ანატოლიური მემარცხენეობა“ (Deniz Baykal: CHP ve Anadolu Solu) „აჰმეთ ქაბაქლი: რატომ ნაციონალისტობა?“ (Ahmet Kabaklı: Neden Milliyetçilik?) „იაშარ ნური იოზთურქი: ყურანის სახელით ვსაუბრობ“ (Yaşar Nuri Öztürk: Kur'an Adına Konuşuyorum) „ორჰან ფამუქი: წითელი და თოვლი“ (Orhan Pamuk: Kırmızı ve Kar) „ოქტაი სინანოღლუ: ერთი თურქი გენიოსი“ (Oktay Sinanoğlu: Bir Türk Dehası) „ორჰან გენჯებაი: გთხოვ შემიყვარო“ (Orhan Gencebay: Ne Olur Sev Beni) „ვედათ თიურქალი: რატომ გავხდი კომუნისტი?“ (Vedat Türkali: Niçin Komünist Oldum?) „ალი ბულაჩთან ერთად ისლამიზმზე საუბარი“ (Ali Bulaç ile İslamcılık Üzerine) აჰმეთ ჰაქანი Twitter-ზე Hürriyet-ის გვერდი ↑ kanal d ana haber ahmet hakana emanet
ჰაიდარ ამუოღლუ

ჰაიდარ-ხან ამუოღლუ ტარივერდიევი (დ. 20 დეკემბერი, 1880, ურმია (რეზაიე) — გ. 15 ოქტომბერი, 1921, ფოუემენის ახლოს) — ირანის ეროვნულ-განმათავისუფლებელი და მუშათა მოძრაობის მოღვაწე. 1898 წელს შევიდა რსდმპ-ში. 1900–1903 წლებში მუშაობდა ბაქოში. 1903 წელს დაბრუნდა ირანში. 1905 წელს თეირანში ჩამოაყალიბა პირველი სოციალ-დემოკრატიული წრე. ატიურად მონაწილეობდა 1905–1911 წლებში ირანის რევოლუციაში. რევოლუციის დამარცხების შემდეგ ემიგრაციაში წავიდა ჯერ ერაყში, შემდეგ დასავლეთ ევროპაში. 1917 წლის თებერვლის რევოლუციის შემდეგ პეტროგრადში ჩავიდა. 1920 წლის ნოემბრიდან ირანის კომპარტიის ცკ-ის გენერალური მდივანი. მოკლეს ქუჩექ-ხანის დავალებით. ქართული საბჭოთა ენციკლოპედია, ტ. 11, თბ., 1987. — გვ. 589.
ISO 1

ISO 1 — სტანდარტიზაციის საერთაშორისო ორგანიზაციის მიერ დაწესებული საერთაშორისო სტანდარტი, რომელიც განსაზღვრავს საკონტროლო ტემპერატურის სტანდარტულ წერტილს. ტემპერატურის ცვლასთან ერთად საგნები განიცდიან დეფორმაციას, რის გამოც გადაწყდა 0°C-ის მაგივრად აეღოთ, საამქროებში ადვილად ხელმისაწვდომი ტემპერატურა — 20°C, რომელიც უტოლდება 293,15 K კელვინს ან 68 °F ფარენგეიტს შესაბამისად. ტემპერატურა 20°C აღიარებულ იქნა როგორც საკონტროლო განზომილება, რომელიც მიღებულ იქნა 1931 წლის 15 აპრილს ზომისა და წონის საერთაშორისო კომიტეტის მიერ, ხოლო 1951 წლიდან გახდა რეკომენდაცია ISO 1.. მეტრი სტანდარტიზაციის საერთაშორისო ორგანიზაცია ↑ ISO 1:2016 - Geometrical product specifications (GPS) -- Standard reference temperature for the specification of geometrical and dimensional properties. Iso.org (2016-08-26). ციტირების თარიღი: 2016-09-15. ↑ Тед Доирон: Jres / 112/1 / V112.N01.A01.pdf 20 ° C-Краткая история стандартной эталонной температуры для измерений промышленных размеров. Журнал исследований Национального института стандартов и технологий, Вып. 112, № 1, январь-февраль 2007 г.
გიორგი ცხოვრებაძე

გიორგი ცხოვრებაძე (დ. 23 თებერვალი, 1999) — ქართველი გამომგონებელი და მეწარმე. ცნობილია სტარტაპ RehabGlove-ითა და ინტერნეტ თამაშით „Wild Ones Remake“. 2012 წელს, გიორგი გახდა Facebook თამაშ Stick Run-ის დიზაინერი, რომელსაც 50,000,000-ზე მეტი მოთამაშე ჰყავს. გიორგიმ რამდენიმე თვის შემდეგ, დაიწყო თამაშების შექმნა Facebook-ის პლატფორმაზე, ერთ-ერთი მაგალითია „Fly and Smash“, რომელსაც 100,000 თვიური მოთამაშე ჰყავდა, ხოლო თამაშის გვერდმა 400,000-ზე მეტ „მოწონებას“ მიაღწია. 2016 წელს, მან და ორმა ტუნისელმა პროგრამისტმა, შექმნეს თამაში „Wild Ones Remake“, რომელმაც მალევე მიიპყრო მოთამაშეების ინტერესი. თამაშს ამჟამად მილიონზე მეტი მოთამაშე ჰყავს და Facebook-ის „Top Games„-ის სიაში იმყოფება. გიორგი ცხოვრებაძე RehabGlove-ის აღმასრულებელი დირექტორია, რომელიც 2016 წლის ნოემბერში დაფუძნდა. RehabGlove არის კომპანია, რომელიც ქმნის ინსულტის სარეაბილიტაციო ხელთათმანებს. დაარსების შემდეგ, RehabGlove-მა მოიპოვა მრავალი აღიარება ისეთი კომპანიებისგან, როგორებიცაა Microsoft და Seedstars. 2017 წლის დეკემბერში, Microsoft-მა RehabGlove დაასახელა „საუკეთესო ინოვაციად ცენტრალურ აღმოსავლეთ ევროპასა და ცენტრალურ აზიაში“, ხოლო Seedstars-მა „ყველაზე პერსპექტიული სტარტაპი საქართველოში“. 2017 წელს კომპანია წარმოდგენილი იყო Mobile World Congress-ზე ბარსელონაში, საქართველოს სახელით და მოხვდა 10 საუკეთესო სტარტაპს შორის.. წელს კომპანია საქართველოს სახელით წარდგება Seedstars World Summit-ზე შვეიცარიაში. RehabGlove - ქართველი ახალგაზრდების რევოლუციური გამოგონება დაარქივებული 2020-09-29 საიტზე Wayback Machine. . Trendbook. RehabGlove – Winner of Seedstars 2017 to Get a Chance to Win 1 Million USD დაარქივებული 2018-02-12 საიტზე Wayback Machine. . Caucasus Business Week. ვირტუალური სამყარო როგორც განკურნების საშუალება - ქართველი სტუდენტების გამოგონება.. Sputnik Georgia. ქართველი სტარტაპერების გამარჯვება დაარქივებული 2021-01-18 საიტზე Wayback Machine. . News.ge. ქართული სტარტ-აპები ბარსელონაში[მკვდარი ბმული]. CreativeGeorgia Georgian Innovators on World Congress. არქივი რუსთავი 2-დან. ქართველი ახალგაზრდების საოცარი გამოგონება[მკვდარი ბმული]. fact2.ge ↑ Wild Ones Remake Team. დაარქივებულია ორიგინალიდან — 2018-02-12. ციტირების თარიღი: 2018-02-07. ↑ Stick Run Team დაარქივებული 2018-02-12 საიტზე Wayback Machine. . Wikia ↑ Mit "Stick run" zum Jungunternehmer ↑ Fly and Smash Likes counter on Facebook. Facebook ↑ Top Role-Playing games on Facebook ↑ Seedstars Tbilisi 2017-ის გამარჯვებული ცნობილია. Marketer ↑ What happened at CEE Regional Summit in Kyiv. Seedstars ↑ RehabGlove named Georgia's most promising startup. Seedstars ↑ Georgian startups among top inventions at leading tech congress დაარქივებული 2018-02-12 საიტზე Wayback Machine. . Agenda ↑ RehabGlove and Treepex rank top ten at Mobile World Congress დაარქივებული 2018-02-12 საიტზე Wayback Machine. . Georgian Times ↑ Discover the 65 finalist startups that are in competition for 2018 Seedstars Summit
Geopaper

შპს ჯ.ე.პ. ცნობილი, როგორც Geopaper — ქართული კომპანია, რომელიც დაარსდა 2005 წელს და მას შემგეგ, ჩართულია ქართული ბაზრის, ქაღალდითა და პოლიგრაფიული მასალით მომარაგებაში. წარმოადგენს Palitra Media Holding-ის შვილობილ კომპანიას. ჯ.ე.პ-ის ისტორია საგაზეთე ქაღალდის იმპორტით იწყება. საგაზეთე ქაღალდთან ერთად კომპანია დაკავებულია ოფსეტური, საწიგნე, ცარცირებული, მცირედცარცირებული, კრაფტისა და სხვა სახეობების ქაღალდის იმპორტით. ასევე ვაჭრობს ლამინაციის ფირებით, სხვადასხვა სახეობის საღებავითა და სხვა მრავალი პოლიგრაფიული მასალით. კომპანიის ისტორია ჯერ კიდევ 2005 წლამდე იწყება, იქამდე ვიდრე შპს ჯ.ე.პ-ის სახელწოდებით დარეგისტრირდებოდა. კომპანია სასტარტო ეტაპზევე ახერხებს, სარეალიზაციო წყაროების მოძიებას. მრავალწლიანი ისტორიის მქონე გაზეთი კვირის პალიტრა დღემდე ჯ.ე.პ-ის ქაღალდზე იბეჭდება. 2005 წელი კომპანიისთვის გარდამტეხი აღმოჩნდა. ახალდარეგისტრირებულ Geopaper-ს, უკვე, საკმაოდ ძლიერი ნიადაგი ჰქონდა, ადგილობრივ ბაზარს მორგებოდა და გაეძლო კონკურენციისთვის. 2012 და 2014 წელს ჯ.ე.პ-ი Gold East-ის ექსკლუზიური პარტნიორია. კომპანია ამარაგებს სხვადასხვა სახის ქაღალდითა და პოლიგრაფიული მასალით 300-ზე მეტ კომპანიას როგორც მუდმივ კლიენტებს, ასევე დანარჩენ მომხმარებლებს მთელი საქართველოს მასშტაბით. Geopaper-ს მრავალწლიანი ურთიერთობა აკავშირებს ისეთ მსხვილ მომწოდებლებთან, როგორიცაა Holmen, UPM, GOLD EAST და სხვა. ოფიციალური საიტი ↑ რომელ კომპანიას შემოაქვს ქაღალდი, რომელზეც თქვენთვის ცნობილი გამომცემლობები ბეჭდავენ. bpn.ge (9 სექტემბერი, 2016). ციტირების თარიღი: 7 თებერვალი, 2018.